CELEX: 32019R0644
Language: et
Date: 2019-04-15 00:00:00
Title: Komisjoni rakendusmäärus (EL) 2019/644, 15. aprill 2019, teatavate kaupade klassifitseerimise kohta kombineeritud nomenklatuuris

25.4.2019   
               
               
                  ET
               
               
                  Euroopa Liidu Teataja
               
               
                  L 110/4
               
            
         KOMISJONI RAKENDUSMÄÄRUS (EL) 2019/644,
         15. aprill 2019,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate muude nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt kõnealustele üldreeglitele tuleks käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava ajavahemiku vältel. Kõnealuseks ajavahemikuks tuleks kehtestada kolm kuud.
                  
               
                     (5)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. aprill 2019
            
               
                  Komisjoni nimel
               
               
                  presidendi eest
               
               
                  maksunduse ja tolliliidu peadirektoraadi
               
               
                  peadirektor
               
               Stephen QUEST
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon
                        (CN-kood)
                     
                     
                        Põhjendus
                     
                  
                        (1)
                     
                     
                        (2)
                     
                     
                        (3)
                     
                  
                        Seade vedelikutilkade täpseks ümberpaigutamiseks (nn pipeteerimisrobot), mõõtmetega umbes 540 × 680 × 930 mm ja massiga umbes 128 kg.
                        Aparaat koosneb kahest seadmest vastuvõtvate mikroplaatide jaoks (lähteplaat ja sihtplaat), kahest deioniseerimisvardast ning ultrahelipeast, ühendatuna kompaktsesse korpusesse, millel on LED-kontroll-lamp, väike näidik ja avariinupp.
                        Aparaadis kasutatakse akustilist tilkade väljapaiskamise (Acoustic Droplet Ejection – ADE) meetodit, mis kasutab helienergiat (suunatud ultraheliimpulsid) üliväikeste vedelikutilkade edasiliigutamiseks lähteplaadilt ümberpööratud sihtplaadile ülima kordustäpsuse ja mõõtetäpsusega.
                        Süsteem paigutab iga väljapaiskega ümber 2,5 nanoliitrit tilku, mis võimaldab suuremate vedelikukoguste ümberpaigutamist. Lähteallikast paisatakse tilku välja sagedusega kuni 500 korda sekundis.
                        Aparaati kasutatakse proovide ettevalmistamisel laborites teatavate reaktiivikoguste ümberpaigutamiseks ühelt mikroplaadilt teisele.
                     
                     
                        8479 89 97 
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreegliga 1, üldreegli 3 punktiga b ja üldreegliga 6 ning CN-koodide 8479 , 8479 89  ja 8479 89 97  sõnastusega.
                        Aparaat on liittoode üldreegli 3 punkti b tähenduses ja see tuleb klassifitseerida komponendi järgi, mis määrab toote põhiomaduse. Vaatamata sellele, et vedelikukoguse täpseks doseerimiseks on vajalik mõõtmine ja analüüsimine, peetakse aparaadile põhiomadusi andvaks funktsiooniks väljapaisatavate tilkade täpset doseerimist just ultraheli kasutades
                        Toodet ei või klassifitseerida rubriiki 9026  kui instrumenti või seadet vedeliku või gaasi vooluhulga, taseme, rõhu jms parameetrite mõõtmiseks või kontrollimiseks, kuna mõõte- ja analüüsifunktsioonid on seadme lisafunktsioonid.
                        Seega tuleb aparaat klassifitseerida CN-koodi 8479 89 97  alla kui muu mujal nimetamata eriotstarbeline seade ja mehhanism.